b'\n_START_ARTICLE_\nSergiu al V-lea de Neapole\n_START_PARAGRAPH_\nSergiu al V-lea a fost duce de Neapole \xc3\xaentre anii 1042 \xc8\x99i 1082._NEWLINE_Sergiu a fost fiul \xc8\x99i succesorul ducelui Ioan al V-lea de Neapole._NEWLINE_\xc3\x8en vara anului 1074, au izbucnit ostilit\xc4\x83\xc8\x9bile \xc3\xaentre principele normand Richard I de Capua \xc8\x99i conduc\xc4\x83torul normand Robert Guiscard din dinastia Hauteville. Sergiu s-a aliat cu cel din urm\xc4\x83 \xc8\x99i \xc8\x99i-a transformat capitala \xc3\xaen centru de aprovizionare pentru trupele lui Guiscard. Aceast\xc4\x83 atitudine l-a adus \xc3\xaen opozi\xc8\x9bie cu ora\xc8\x99ele Aversa \xc8\x99i Capua, \xc3\xaen vreme ce Richard I se bucura de sprijinul papei. Sergiu a \xc3\xaenceput cur\xc3\xa2nd negocieri cu Papa Grigore al VII-lea, fapt care l-a ajutat s\xc4\x83 evite \xc3\xaenfr\xc3\xa2ngerea. Aceste negocieri s-au desf\xc4\x83\xc8\x99urat concomitent cu cele dintre cei doi principi normanzi, intermediate de abatele de Montecassino.'